ඔවුන්ට පළමුව එන්න කිව්වේ වැල්ලම්පිටියටය. ඉන්පසු බොරැල්ලටත් එතැනින් පැපිලියානටත් ලෙස ස්ථාන මාරු කළ නවාස් පසුව ප‍්‍රහාරය එල්ල කිරීමට සුදුසුම තැන ලෙස කලින් යොදාගෙන තිබූ පිළියන්දල නගරයට පිරිස ගෙන්වා ගත්තේය. ප‍්‍රහාරය එල්ල වූයේ එහිදීය. නවාස්ගෙන් තොරතුරු මධුෂ්ට සැපයුන අතර මධුෂ්ගෙන් ඒ තොරතුරු අනුව කළ යුතු දේ පිළිබඳ උපදෙස් ආමි අසිතට හා පැටී මහත්තයාට ලැබිණ. මධුෂ්ගෙන් ලබාගත් ලක්ෂ දෙකහමාරක ණය හිලව්වට තමන්ගේ හතුරෙක් ඝාතනයට යන ලෙස මධුෂ් උපදෙස් දී තිබුණද තමන් යන්නේ නා කොටික් එකේ පොලිස් කණ්ඩායමකට පහර දීමට බව පැටී දැන සිටියේ නැත. මධුෂ්ගෙන් උපදෙස් ලැබුණේ පිළියන්දල මොරටු පාරේ මාතර බත්කඩේ ළඟ නවතා තිබෙන ඇල්ටෝ වර්ගයේ මෝටර් රථයේ අවශ්‍ය පුද්ගලයින් සිටින බවය. එහෙත් එහි ඇල්ටෝ මෝටර් රථ දෙකක් තිබිණ. පළමු රථයට ප‍්‍රහාරය එල්ල කළ ආමි අසිත එහි කිසිවෙක් නැති බව දැන වහාම අනෙක් රථයට ප‍්‍රහාරය එල්ල කළේ එහි සිටින්නන්ට පැන යන්නට ඉඩක් නොතබමිනි. පැටීද ඊට අවශ්‍ය වේගයෙන් යතුරුපැදිය පැදවූයේය.
පැටී මධුෂ්ගෙන් කොපමණ ණය මුදලක් ලබාගෙන තිබුනිද?
ලක්ෂ දෙකහමාරක